Ο ρόλος της προεγχειρητικής θεραπείας στους οριακά εξαιρέσιμους όγκους του παγκρέατος
Creators: name: Τζάκρη, Μαίρη Χρήστου
Publisher: name: Aristotle University of Thessaloniki
Year: 2024
Subjects: Αδενοκαρκίνωμα παγκρέατος
Οριακά εξαιρέσιμο παγκρεατικό αδενοκαρκίνωμα
Νεοεπικουρική χημειοθεραπεία
Pancreatic adenocarcinoma
Borderline resectable pancreatic adenocarcinoma
Neoadjuvant chemotherapy

description: Εισαγωγή: Το αδενοκαρκίνωμα του παγκρέατος αποτελεί την έβδομη σε συχνότητα αιτία θανάτου από κακοήθεια παγκοσμίως. Η πρόγνωση είναι φτωχή εκτός αν η διάγνωση γίνει έγκαιρα. Η σταδιοποίηση της νόσου με αξονική τομογραφία κοιλιάς και με πρωτόκολλο παγκρέατος δίνει σημαντικές πληροφορίες όσον αφορά στην εξαιρεσιμότητα του όγκου και έτσι ο όγκος χαρακτηρίζεται ως εξαιρέσιμος, οριακά εξαιρέσιμος ή μη εξαιρέσιμος. Σκοπός: Ο σκοπός αυτής της βιβλιογραφικής ανασκόπησης είναι η παρουσίαση των επιλογών της θεραπευτικής αντιμετώπισης των οριακά εξαιρέσιμων όγκων του παγκρέατος και συγκεκριμένα ο ρόλος της νεοεπικουρικής θεραπείας. Έχουν μελετηθεί διάφορα σχήματα χημειοθεραπείας που δίνονται προεγχειρητικά με σκοπό να μετατραπεί ο όγκος από οριακά εξαιρέσιμος σε εξαιρέσιμο. Αυτό έχει δείξει ότι βελτιώνει τα ποσοστά R0 εκτομής αλλά και την επιβίωση των ασθενών. Μαζί με την νεοεπικουρική χημειοθεραπεία έχει μελετηθεί και η ακτινοθεραπεία, η οποία σε κάποιες μελέτες έχει θετικά αποτελέσματα. Αυξάνει την επιβίωση των ασθενών και κάνει τη χημειοθεραπεία πιο αποτελεσματική και καλά ανεκτή. Συμπέρασμα: Η νεοεπικουρική χημειοθεραπεία με FOLFIRINOX αποτελεί σήμερα την θεραπεία εκλογής σε οριακά εξαιρέσιμους όγκους του παγκρέατος, ιδιαίτερα σε ασθενείς που μπορούν να την ανεχθούν. Έχει αποδειχθεί ότι βελτιώνει τα ποσοστά R0 εκτομής, τη συνολική επιβίωση και την επιβίωση ελεύθερη νόσου. Επίσης, συγκρίσιμα αποτελέσματα έχει και το σχήμα με gemcitabine-nabpaclitaxel όταν δίνεται προεγχειρητικά. Υπάρχουν μελέτες που υποστηρίζουν τη χορήγηση ακτινοθεραπείας σε συνδυασμό με τη χημειοθεραπεία προεγχειρητικά, αλλά χρειάζονται περισσότερα δεδομένα για να αποδειχθεί το όφελος και να αποσαφηνιστεί η δόση και το σχήμα εφαρμογής της. Λέξεις-Κλειδιά: αδενοκαρκίνωμα παγκρέατος, οριακά εξαιρέσιμο παγκρεατικό αδενοκαρκίνωμα, νεοεπικουρική χημειοθεραπεία, νεοεπικουρική χημειο-ακτινοθεραπεία
description: Introduction: Pancreatic adenocarcinoma is the seventh most common cause of cancer death worldwide. Prognosis is poor because of a delayed diagnosis. Staging is of crucial importance to the management of the disease and pancreatic protocol CT scan gives the required information in order to determine tumour resectability. Pancreatic cancer can be resectable, borderline resectable and non-resectable. Aim: This literature review aims to present the treatment options of borderline resectable tumours and emphasise the role of neoadjuvant therapy. Many regimens have been used preoperatively so that the borderline resectable tumour becomes resectable. Neoadjuvant therapy can raise R0 resection rates and improve survival rates. Radiotherapy has been an increasing field of research as neoadjuvant therapy in combination with chemotherapy. There has been some evidence that radiotherapy can have a positive impact on survival making chemotherapy more effective and tolerable. Conclusion: Neoadjuvant chemotherapy with FOLFIRINOX is the standard treatment of care for borderline resectable pancreatic cancer, especially for patients who can tolerate it. It improves R0 resection rates, overall survival rates and disease free survival rates. Neoadjuvant gemcitabine-nabpaclitaxel has similar results but FOLFIRINOX has proved better when patients did not undergo surgical resection. As far as radiotherapy is concerned, results are promising although more data are required in order to clarify the positive outcome and determine the dosage and treatment plan. Key words: pancreatic adenocarcinoma, borderline resectable pancreatic adenocarcinoma, neoadjuvant chemotherapy, neoadjuvant chemo-radiotherapy